Diari Oficial de la Generalitat Valenciana


Sumari del DOGV 6385, del 27-10-2010 (2010/11210)

RESOLUCIÓ de 8 d'octubre de 2010, del Rectorat de la Universitat de València - Estudi General, relativa a la creació, modificació i supressió de diversos fitxers en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2010/10/08/(1)/dof/vci/html**

### Dades del document

Número de DOGV
:   6385

Data del DOGV
:   27-10-2010

Secció del DOGV
:   I. DISPOSICIONS GENERALS

Número del document
:   2010/11217


Data del document
:   08-10-2010

Organisme emissor
:   Universitat de València

Tipus de document
:   Resolució

Descriptors 

:   * protecció de dades
    * legislació
    * universitat
    * base de dades

RESOLUCIÓ de 8 d'octubre de 2010, del Rectorat de la Universitat de València - Estudi General, relativa a la creació, modificació i supressió de diversos fitxers en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2010/11289]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es podrà fer mitjançant una disposició general publicada al Butlletí Oficial de l'Estat o al diari oficial corresponent.  
Així mateix, els articles 52 al 54 del Reial Decret pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, regulen les condicions de creació, modificació o supressió de fitxers de titularitat pública.  
Per donar compliment a aquest manament legal, el Rectorat de la Universitat de València-Estudi General, resol:   
Primer. Aprovar la creació del fitxer que es relaciona en l'annex I.  
Segon. Aprovar la modificació dels fitxers que es relacionen en els annexos II, III i IV d'aquesta resolució amb el text consolidat corresponent. La modificació dels fitxers relacionats en els annexos II i IV és producte de la necessitat d'una gestió més genèrica des del punt de vista de la protecció de dades de caràcter personal, independentment del sistema de tractament dels esmentats fitxers.  
Tercer. Així mateix, amb motiu de la creació de la Fundació Lluís Alcanyís de la Comunitat Valenciana, la qual assumeix la gestió de les pràctiques dels estudiants de titulacions relacionades amb la sanitat, es disposa la supressió dels fitxers que s'inclouen en els annexos V i VI, sense perjudici del compliment d'allò que disposa l'article 19 del Reial Decret pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Quart. La condició de responsable dels fitxers s'atribueix a la Universitat de València. Això, sense perjudici de la funció de coordinació que corresponga a la Secretaria General i de la responsabilitat directa que en la gestió i la custòdia dels fitxers s'atribueix als òrgans que s'especifiquen en cada annex d'aquesta resolució per a cadascun dels fitxers, davant els quals s'exerciran els drets d'oposició al tractament, accés, rectificació i cancel·lació de les dades.  
Cinquè. Els gestors dels fitxers relacionats hauran d'adoptar les mesures necessàries per a assegurar que les dades de caràcter personal s'utilitzaran exclusivament per a les finalitats que justifiquen la creació dels fitxers i es concreten en aquesta resolució.  
Així mateix, hauran de prendre les mesures necessàries per a assegurar el compliment per part dels usuaris de les mesures de seguretat que s'adopten per a cada fitxer.  
Sisè. Els titulars de les dades incloses en els fitxers objecte d'aquesta resolució podran exercir els drets d'accés, rectificació, cancel·lació i oposició al tractament de les dades en els casos previstos en la legislació vigent i davant l'òrgan competent que per a cada fitxer es concreta.  
Setè. En els casos en què es prevegen comunicacions de dades, els responsables dels fitxers advertiran els cessionaris de dades de caràcter personal sobre la seua obligació d'utilitzar-los exclusivament per a la finalitat de la cessió i d'acord amb el que preveu l'article 11.5. de la Llei Orgànica 15/1999, de 13 de desembre, de Protecció de Dades de Caràcter Personal.  
Vuitè. Aquesta resolució entrarà en vigor l'endemà de publicar-se al Diari Oficial de la Comunitat Valenciana.  
València, 8 d'octubre de 2010.- El rector: Esteban Morcillo Sánchez.  
Annex I  
Fitxer «Borsa pop-rock».  
a) Denominació del fitxer  
Borsa POP-ROCK   
b) Finalitat del fitxer i usos previstos  
Gestió de la borsa de grups musicals formats, total o parcialment, per membres de la comunitat universitària per tal de dinamitzar-ne l'activitat en el marc de les programacions de difusió i formació musical.  
Usos previstos  
- Serveis socials.  
- Educació i cultura.  
- Procediment administratiu.  
- Finalitats històriques, estadístiques o científiques.  
- Altres finalitats.  
c) Origen de les dades  
Persones o col·lectius dels quals es pretén obtenir dades de caràcter personal o que estiguen obligats a donar-ne.  
Membres de formacions de música rock, pop i folk.  
Procediment de recollida de les dades de caràcter personal  
Formulari.  
Procedència de les dades  
La persona interessada o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen  
Fitxer automatitzat.  
- Dades de caràcter identificatiu: cognoms i nom, adreça, telèfon. Altres dades de caràcter identificatiu: nom de la formació musical, lloc web.  
e) Comunicacions de dades  
No se'n preveuen.  
f) Transferències internacionals de dades  
No se'n preveuen.  
g) Òrgans de les administracions responsables del fitxer  
Universitat de València - Estudi General  
Edifici del Rectorat  
Av. Blasco Ibáñez, 13  
46224 València  
h) Serveis o unitats davant els quals es poden exercir els drets d'accés, rectificació, cancel·lació i oposició  
Centre d'Assessorament i Dinamització dels Estudiants-CADE  
C/ Menéndez y Pelayo, s/n  
46927 València  
h) Mesures de seguretat  
Nivell bàsic.  
Annex II  
Fitxer «Control d'accés a l'edifici del Rectorat».  
a) Denominació del fitxer  
Control d'accés a edificis.  
b) Finalitat del fitxer i usos previstos  
Control d'accessos als edificis i les instal·lacions de la Universitat de València.  
Usos previstos  
- Seguretat i control d'accés a edificis  
- Altres finalitats  
c) Origen de les dades  
Persones o col·lectius dels quals es pretén obtenir dades de caràcter personal o que estiguen obligats a donar-ne.  
Qualsevol persona que accedisca a edificis o instal·lacions de la Universitat de València.  
Procediment de recollida de les dades de caràcter personal  
Formulari.  
Procedència de les dades  
La persona interessada o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen  
Fitxer mixt  
- Dades de caràcter identificatiu: NIF/CIF, cognoms i nom. Altres dades de caràcter identificatiu: número de carnet de personal de la Universitat de València.  
e) Comunicacions de dades  
No se'n preveuen.  
f) Transferències internacionals de dades   
No se'n preveuen.  
g) Òrgans de les administracions responsables del fitxer  
Universitat de València - Estudi General  
Edifici del Rectorat  
Av. Blasco Ibáñez, 13  
46749 València  
h) Serveis o unitats davant els quals es poden exercir els drets d'accés, rectificació, cancel·lació i oposició  
Secretaria General de la Universitat de València  
Av. Blasco Ibáñez, 13  
46700 València  
h) Mesures de seguretat  
Nivell bàsic.  
Annex III  
Fitxer «Clients Rector Peset».  
a) Denominació del fitxer  
Clients Rector Peset.  
b) Finalitat del fitxer i usos previstos  
Gestió de reserves d'habitacions. Ocupació, facturació i cobrament de serveis.  
Usos previstos  
- Gestió comptable, fiscal i administrativa.  
- Finalitats històriques, estadístiques i científiques.  
- Altres finalitats.  
c) Origen de les dades  
Persones o col·lectius dels quals es pretén obtenir dades de caràcter personal o que estiguen obligats a donar-ne.  
Residents i ocupants transeünts del col·legi major.  
Procediment de recollida de les dades de caràcter personal  
Formulari.  
Procedència de les dades  
La persona interessada o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen  
Fitxer mixt  
- Dades de caràcter identificatiu: DNI/NIF, cognoms i nom, telèfon, adreça, imatge.  
- Dades de característiques personals.  
- Dades de transaccions.  
- Dades acadèmiques i professionals.  
e) Comunicacions de dades  
No se'n preveuen.  
f) Transferències internacionals de dades   
No se'n preveuen.  
g) Òrgans de les administracions responsables del fitxer  
Universitat de València - Estudi General  
Edifici del Rectorat  
Av. Blasco Ibáñez, 13  
46037 València  
h) Serveis o unitats davant els quals es poden exercir els drets d'accés, rectificació, cancel·lació i oposició  
Col·legi Major Rector Peset  
Pl. Forn de Sant Nicolau, 4  
46880 València  
h) Mesures de seguretat  
Nivell bàsic.  
Annex IV  
Fitxer «Congrés INBAM».  
a) Denominació del fitxer  
Congressos UV  
b) Finalitat del fitxer i usos previstos  
Gestió econòmica i administrativa dels congressos i seminaris de la Universitat de València. Certificació de l'assistència. Enviament d'informació sobre les activitats. Gestió de viatges i allotjament.  
Usos previstos:  
- Gestió comptable, fiscal i administrativa.  
- Educació i cultura.  
- Finalitats històriques, estadístiques o científiques.  
- Altres finalitats  
b) Origen de les dades  
Persones o col·lectius dels quals es pretén obtenir dades de caràcter personal o que estiguen obligats a donar-ne.  
- Persones inscrites.  
- Persones interessades a rebre informació.  
Procediment de recollida de les dades de caràcter personal.  
- Fitxa d'inscripció.  
Procedència de les dades.  
- L'interessat mateix o el seu representant legal.  
- Fonts accessibles al públic.  
c) Estructura bàsica del fitxer i descripció dels tipus de dades de caràcter personal que s'hi inclouen  
- Fitxer mixt.  
- Dades de caràcter identificatiu: NIF/DNI/núm. de passaport, cognoms i nom, adreça, telèfon.  
- Característiques personals  
- Acadèmiques i professionals  
- Detalls de l'ocupació.  
- Econòmiques, financeres i d'assegurança  
d) Comunicacions de dades  
Entitats bancàries  
Establiments hotelers  
e) Transferències internacionals de dades  
No se'n preveuen.  
f) Òrgans de les administracions responsables del fitxer  
Universitat de València Estudi General  
Edifici del Rectorat  
Av. Blasco Ibáñez, 13  
46215 València  
g) Serveis o unitats davant els quals es poden exercir els drets d'accés, rectificació, cancel·lació i oposició  
Protecció de dades (Servei d'Informàtica). També podran dirigir-se a la unitat organitzadora.  
C/ Amadeu de Saboia, 4  
46271 València  
h) Mesures de seguretat  
Nivell bàsic.  
Annex V  
Fitxer «Pacients Clínica Odontològica»  
Destinació de les dades  
Les dades tenen com a destinació la Fundació Lluís Alcanyís de la Comunitat Valenciana com a conseqüència de la transmissió d'una part de l'activitat, d'acord amb l'article 19 del Reial Decret 1720/2007, de 21 de desembre, pel qual s'aprova el reglament de desenvolupament de la Llei Orgànica 15/1999.  
Annex VI  
Fitxer «PIES»  
Destinació de les dades  
Les dades tenen com a destinació la Fundació Lluís Alcanyís de la Comunitat Valenciana com a conseqüència de la transmissió d'una part de l'activitat, d'acord amb l'article 19 del Reial Decret 1720/2007, de 21 de desembre, pel qual s'aprova el reglament de desenvolupament de la Llei Orgànica 15/1999.


Còpia Permalink ELI